internet vaartha 255 Views
హైదరాబాద్‌ : ఏరోస్పేస్‌ మేజర్‌ ఎయిర్‌బస్‌ జాతీయ రాజధాని ప్రాంతం(ఎన్‌సిఆర్‌)లో పైలట్‌, నిర్వహణ శిక్షణా కేంద్రం ఏర్పాటుచేస్తున్నట్లు ప్రకటించింది. ఇందుకు 40 మిలియన్‌ డాలర్లు ఖర్చు చేస్తున్నట్లు ఎయిర్‌బస్‌ వెల్లడించింది. వచ్చే ఏడాది 2017 చివరినాటికి ఈ కేంద్రం సిద్ధం అవుతుందని, ఎయిర్‌బస్‌గ్రూప్‌ పూర్తి అధీనంలో ఈకేంద్రం నిర్వహణ జరుగుతుందని ప్రకటించింది. ఎయిర్‌బస్‌ గ్రూప్‌ ఇండియా పైలట్లకు తమ ప్రత్యేకత కలిగిన శిక్షణా నైపుణ్యాలతో పైలట్ల శిక్షణ కొనసాగుతుందని ఎయిర్‌బస్‌ ఇండియా ప్రెసిడెంట్‌ శ్రీనివా సన్‌ ద్వారకనాధ్‌ వెల్లడించారు. ఇండి యా ఏవియేషన్‌ 2016 సందర్భంగా హైదరాబాద్‌వచ్చిన శ్రీనివాస్‌ మాట్లాడు తూ వచ్చే పదేళ్లపాటు ప్రతి వారానికి ఒక ఎయిర్‌బస్‌ విమానం డెలివరీ చేస్తామని అంతేకాకుండా ప్రస్తుతం అత్యు న్నత స్థాయి శిక్షణ నైపుణ్యాలు కూడా ఎయిర్‌బస్‌ అందించే లక్ష్యంతో ఉందన్నారు. ఢిల్లీ విమానాశ్రయ పరిసరాల్లో ఎయిర్‌బస్‌ స్థలాలను గుర్తించిందని భూసేకరణకు సంబంధించి సత్వరమే ఒప్పందాలు చేసుకుం టుందని, నిర్మాణం, సిమ్యులేటర్‌ ఏర్పాటు వంటివి 2017కల్లా పూర్తి చేస్తామన్నారు. ఎయిర్‌బస్‌ నిర్వహణ పరంగా అమెరికా, యూరోప్‌; ఏసియా ప్రాంతాల్లో ఇప్పటికే ఇదే తరహా కేంద్రాలను ఏర్పాటు చేసినట్లు ద్వారకనాధ్‌ వెల్లడించారు. ప్రస్తుతం కొనసాగుతున్న నెట్‌వర్క్‌లో భారత్‌ చేరుతుందని, 2018 కల్లా పైలట్లు, ఇంజనీర్లు పూర్తిస్థాయి శిక్షణ పొందుతారన్నారు. అలాగే ఇరుగుపొరుగుదేశాల అవసరాలను కూడా ఈ కేంద్రం తీరుస్తుందన్నారు. భారత్‌ లోని స్కిల్‌ ఇండియా పథకానికి అనుగుణంగా భారత ప్రభుత్వంతో కలిసి పనిచేస్తుందన్నారు. ప్రపంచం లోనే అగ్రగామి నైపుణ్యంతో శిక్షణ వసతులు ఎయిర్‌బస్‌కు ఉన్నాయన్నారు. ఎయిర్‌బస్‌ వచ్చే 20 ఏళ్లు అంటే 2034 నాటికి 1600విమానాలు అవసరం అవుతాయని అంచనావేస్తున్నట్లు శ్రీనివాస్‌ వెల్లడించారు.